দক্ষিণী সুপারস্টার অজিতের পারিশ্রমিক শুনলে চোখ কপালে উঠবে!

ওয়েব ডেস্ক: দক্ষিণী নামজাদা অভিনেতা অজিত কুমার(Ajith Kumar) যে তার পারিশ্রমিক(Remuneration) বাড়াতে চলেছেন এমন গুঞ্জন বেশ কিছুদিন ধরেই শোনা যাচ্ছিল। ভক্তদের কাছে তিনি ‘থালা অজিত'(Thala Ajith) নামেই পরিচিত। অজিত কুমার এর পরবর্তী ছবি ‘একে ৬৪'(AK 64)। যদিও এটি চূড়ান্ত নাম নয় বলে জানা গেছে। গুঞ্জন শোনা যাচ্ছিল যে তামিল সিনেমার জনপ্রিয় অভিনেতা অজিত এই ছবির পারিশ্রমিক ১৫০ কোটি টাকা থেকে বাড়িয়ে ১৭৫ কোটি টাকা করতে পারেন।

আরও পড়ুন:মাঝরাতে দিশা পাটানির বাড়িতে যোগী আদিত্যর ফোন! কার সঙ্গে কথা হলো!

প্রসঙ্গত, গত ১০ এপ্রিল মুক্তি পেয়েছিল অজিত অভিনীত ‘গুড ব্যাড আগলি'(Good Bad Ugly) ছবিটি। ছবিটি মুক্তির পর বক্স অফিসে যথেষ্ট সারা ফেলে ছিল। তারপর থেকেই অজিতের পারিশ্রমিক বাড়ানোর গুঞ্জন উড়ে বেড়াচ্ছিল।

অজিতের কথায়, ‘সাধারণ গল্পের ছবিকেও রাজকীয়ভাবে উপস্থাপন করা উচিত’। ‘গুড ব্যাড আগলি’ ছবিটি যিনি নির্মাণ করেছেন পরিচালক আধিক রবিচন্দ্রন। সেই একই পরিচালক ‘একে ৬৪’ ছবিটি নির্মাণ করছেন।
রেসিং সিজনের বিরতিতে সিনেমাটির শুটিং শুরু হওয়ার কথা রয়েছে। কারণ অজিত কুমার তখন তার সিনেমার দিকেই সম্পূর্ণ মনোযোগ দেবেন। শোনা যাচ্ছে, এই সিনেমা সব ধরণের দর্শকদের কথা মাথায় রেখে তৈরি করা হবে ।